Document ID: 32014D0077

VYKONÁVACIE ROZHODNUTIE RADY
z 11. februára 2014,
ktorým sa vykonáva nariadenie (EÚ) č. 1024/2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami
(2014/77/EÚ)
RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 291 ods. 2,
so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 26 ods. 3,
keďže:
(1)
Rada 15. októbra 2013 prijala nariadenie (EÚ) č. 1024/2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami.
(2)
Plánovanie a výkon úloh, ktorými sa poveruje ECB, by mal v plnom rozsahu uskutočňovať vnútorný orgán zložený z jeho predsedu a podpredsedu, štyroch zástupcov ECB a z jedného zástupcu príslušného vnútroštátneho orgánu v každom zúčastnenom členskom štáte (ďalej len „rada pre dohľad“).
(3)
Rada pre dohľad by mala byť hlavným orgánom pri vykonávaní úloh v oblasti dohľadu zo strany ECB, ktoré boli doteraz vždy v rukách príslušných vnútroštátnych orgánov. Z tohto dôvodu prijala Rada 16. decembra 2013 vykonávacie rozhodnutie, ktorým sa vymenúva predseda rady pre dohľad (2). Z rovnakých dôvodov by sa mala Rade udeliť právomoc prijať vykonávacie rozhodnutie, ktorým sa vymenúva podpredseda rady pre dohľad.
(4)
V súlade s článkom 26 ods. 3 uvedeného nariadenia a po vypočutí rady pre dohľad Európska centrálna banka 22. januára 2014 predložila Európskemu parlamentu na schválenie návrh na vymenovanie podpredsedu rady pre dohľad. Európsky parlament tento návrh schválil 5. februára 2014.
(5)
ECB následne 5. februára 2014 predložila Rade návrh na vymenovanie podpredsedu rady pre dohľad,
PRIJALA TOTO ROZHODNUTIE:
Článok 1
Pani Sabine LAUTENSCHLÄGEROVÁ sa týmto vymenúva za podpredsedníčku rady pre dohľad Európskej centrálnej banky.
Článok 2
Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
V Bruseli 11. februára 2014

Labels: 3
2
15
4